Na temelju članka 107. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17.,
68/18., 98/19., 64/20., 151/22., 155/23. i 156/23.), odredbi Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj
školi (Narodne novine, broj 40/14 i 71/25)  te  Pravilnika o radu  Osnovne škole „Otrići-Dubrave“ ravnateljica raspisuje

NATJEČAJ

         Za popunu radnog mjesta:

1.	STRUČNI  RADNIK NA TEHNIČKOM ODRŽAVANJU KOJI OBAVLJA POSLOVE :DOMARA-LOŽAČA-ŠKOLSKOG MAJSTORA
· 1 izvršitelj, na neodređeno ,nepuno radno vrijeme, 20 sati tjedno
Mjesto rada je u sjedištu Osnovne škole „Otrići-Dubrave“.

Uvjeti za zasnivanje radnog odnosa:
Uz opće uvjete za zasnivanje radnog odnosa, kandidati moraju ispuniti i posebne uvjete propisane člankom 10.Pravilnika o radu Osnovne škole „Otrići-Dubrave“. 
Uvjet je završena srednja škola tehničkog smjera(III ili IV.stupnja),  te zdravstvena sposobnost za obavljanje poslova s posebnim uvjetima
rada. Osoba koja obavlja i poslove loženja centralnog grijanja mora imati i položen stručni ispit za
ložača centralnog grijanja prema Pravilniku o poslovima upravljanja i rukovanja energetskim
postrojenjima i uređajima. Kandidat koji nema položen stručni ispit može se primiti uz obvezu
[bookmark: _GoBack]njegova polaganja u roku od 6 (šest) mjeseci od dana sklapanja ugovora o radu, sukladno Pravilniku o
poslovima upravljanja i rukovanja energetskim postrojenjima i uređajima. 

Kandidati su obvezni priložiti:
· vlastoručno potpisanu prijavu na natječaj( prijava na natječaj mora sadržavati: osobno ime, adresa stanovanja, broj telefona odnosno mobitela, e-mail adresa, naziv radnog mjesta na koje se prijavljuje)
· životopis
· dokaz o državljanstvu (kopija osobne iskaznice, domovnice ili putovnice)
· dokaz o stečenoj stručnoj spremi ( preslika svjedodžbe/ diplome)
· položen stručni ispit za ložača odnosno rukovatelja centralnog grijanja
· dokaz o evidentiranom radnom stažu (elektronički zapis ili potvrdu o podatcima evidentiranim u matičnoj evidenciji Hrvatskog zavoda za mirovinsko osiguranje)
· dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja)
· ostalu dokumentaciju kojom dokazuju prava na koja se pozivaju.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike ili preslike ovjerene od strane javnog bilježnika traženih isprava prije zaključivanja ugovora o radu.

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13., stavku 3. Zakona o ravnopravnosti spolova (Narodne novine br. 82/08. i 69/17.) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka
103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica: https://branitelji.gov.hr/UserDocsImages//dokumenti/Nikola//popis%20dokaza%20za%20ostv arivanje%20prava%20prednosti%20pri%20zapo%C5%A1ljavanju-
%20ZOHBDR%202021.pdf

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine br. 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka
49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica: https://branitelji.gov.hr/UserDocsImages//dokumenti/Nikola//popis%20dokaza%20za%20ostv arivanje%20prava%20prednosti%20pri%20zapo%C5%A1ljavanju-
%20Zakon%20o%20civilnim%20stradalnicima%20iz%20DR.pdf
Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.
Kandidat koji se poziva na pravo prednosti pri zapošljavanju, u skladu s člankom 48.f Zakona o zaštiti civilnih i vojnih invalida rata (Narodne novine br. 33/92., 77/92., 27/93., 58/93., 2/94., 108/95., 108/96., 82/01., 103/03., 148/13. i 98/19.) dužan je uz prijavu priložiti sve dokaze o ispunjavanju traženih uvjeta i dokaz o utvrđenom statusu osobe s invaliditetom i dokaz o tome na koji je način prestao prethodni radni odnos.

Za kandidate prijavljene na natječaj, koji ispunjavaju uvjete natječaja te čije su prijave pravodobne i potpune provest će se provjera znanja i sposobnosti prema odredbama Pravilnika o načinu i postupku zapošljavanja, koji je dostupan na mrežnim stranicama škole, poveznica: https://os-otrici-dubrave.skole.hr/

Najkasnije do isteka roka za prijavu na natječaj na školskoj mrežnoj stranici pod linkom: https://os-otrici-dubrave.skole.hr,
  u rubrici „Zapošljavanje-Natječaji“ objavit će se područje odnosno sadržaj i način vrednovanja, pravni i drugi izvori za pripremu kandidata/kinja za vrednovanje, vrijeme i mjesto održavanja.
- područje procjene odnosno vrednovanja kandidata : Usmena i/ili pismena procjena odnosno testiranje i vrednovanje, sukladno Pravilniku o postupku zapošljavanja te procjeni i vrednovanju kandidata za zapošljavanje Osnovne škole „Otrići-Dubrave“
Kandidati/kinje sami snose troškove dolaska na testiranje.

Kandidati koji su pravodobno dostavili potpunu prijavu sa svim prilozima, odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika.

Urednom prijavom smatra se prijava koja sadrži sve podatke i priloge navedene u natječaju.

Rok za podnošenje prijava na natječaj je osam (8) od dana objave na mrežnim stranicama i oglasnoj ploči Škole te na mrežnim stranicama i oglasnoj ploči Hrvatskog zavoda za zapošljavanje.
Prijave za natječaj s dokazima o ispunjavanju uvjeta dostavljaju se na adresu škole neposredno ili poštom:

Osnovna škola „Otrići-Dubrave“ Otrić-Seoci 3, 20342 Otrić-Seoci, s naznakom  „za natječaj-radno mjesto: stručni radnik na tehničkom održavanju koji obavlja poslove:domara-ložača-školskog majstora „

Nepotpune prijave, odnosno prijave koje ne sadrže sve tražene dokumente kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj i ne obavještavaju se o razlozima zašto se ne smatraju kandidatima natječaja.

O rezultatima natječaja kandidati će biti obaviješteni u roku od 15 dana od dana sklapanja ugovora s izabranim kandidatom putem Obavijesti na mrežnoj stranici Škole: https://os-otrici-dubrave.skole.hr/  („Zapošljavanje-natječaji--Rezultati izbora“).
 Natječaj će se objaviti 23.rujna 2026. godine  na oglasnoj ploči i web. stranici Škole pod linkom: https://os-otrici-dubrave.skole.hr,
/ (Zapošljavanje-NATJEČAJI)  i web. stranicama Hrvatskog zavoda za zapošljavanje a krajnji rok za podnošenje prijava je 01. listopada  2026. godine.

KLASA: 112-04/26-01/26
URBROJ: 2117-148-26-1
Otrić-Seoci, 23. rujna  2026. g.

                                                        Ravnateljica
                                                     Manda Vrgoč, dipl. učit.

